wannaphong/clean_thaiwikipedia huggingface dataset:
# เบญญาภา จีนประสม
เบญญาภา จีนประสม (เกิด 4 มิถุนายน พ.ศ. 2545) ชื่อเล่น วิว  เป็นนักแสดงชาวไทย

ประวัติ

เบญญาภาเกิดเมื่อวันที่ 4 มิถุนายน พ.ศ. 2545 

เบญญาภาสำเร็จการศึกษาระดับมัธยมศึกษาตอนปลายที่โรงเรียนสตรีสมุทรปราการ จากนั้นเข้าศึกษาระดับปริญญาตรีที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิทัล วิชาเอกการแสดงและการกำกับภาพยนตร์ สำเร็จการศึกษาใน พ.ศ. 2567

ใน พ.ศ. 2560 เบญญาภาได้เข้าประกวดมิสทีนไทยแลนด์ ได้ตำแหน่งรองชนะเลิศอันดับที่ 2 ทำให้ได้เข้าเป็นนักแสดงของจีเอ็มเอ็มทีวี และได้แสดงละครชุดเรื่อง นักเรียนลับ บัญชีดำ ซึ่งออกอากาศใน พ.ศ. 2562 และเรื่องอื่น ๆ เรื่อยมา

ผลงานการแสดง

ละครชุด

 พ.ศ. เรื่อง ตอน บทบาท เครือข่าย อ้างอิง 2562 นักเรียนลับ บัญชีดำ แครอท จีเอ็มเอ็ม 25  2563 เพราะเราคู่กัน  นุ่มนิ่ม  จิ้นนายกลายเป็นฉัน ผิงผิง 2565 แล้วแต่ดาว จอร์เจีย  ร้านซื้อขายความทรงจำ Love Wins อิ๊ง  55:15 เนเวอร์ทูเลต จารุณี หนังรักเรื่องที่แล้ว ลูกโซ่ 2566 พระจันทร์มันไก่ แพรว  พิพิธภัณฑ์รัตติกาล  แอนน์  นักเรียนต้องขัง ฟูจิ  เกมรัก นักล่า บาร์ลับ แก้วตา  หัวใจในสายลม พิมพ์ฟ้า 2567 23.5 องศาที่โลกเอียง เอลิน  ฝึกงานเทอมนี้ รักพี่ได้มั้ย พาย มิตรภาพคราบศัตรู อีฟ  2568 รักของเรา โอ๊ต  แฟนที่ทันตแพทย์ส่วนใหญ่แนะนำ ญาดา   กฎหลัก...ห้ามรักเธอ มิน 

ภาพยนตร์

  พ.ศ.  เรื่อง  บทบาท อ้างอิง 2564 เพราะเราคู่กัน เดอะมูฟวี่ นุ่มนิ่ม  2566 รักแรก โคตรลืมยาก จ๊ะโอ๋ 

มิวสิกวิดีโอ

 พ.ศ. เพลง ศิลปิน อ้างอิง 2562 "สกาย" พีรวัส แสงโพธิรัตน์ 2567 "เยสแมน" ไดซ์
# สิงหาคม พ.ศ. 2567
สิงหาคม พุทธศักราช 2567 เป็นเดือนที่ 8 ของปี พ.ศ. 2567 วันแรกของเดือนเป็นวันพุธ วันสุดท้ายของเดือนเป็นวันเสาร์

 สถานีย่อย:เหตุการณ์ปัจจุบัน
# หินช่วงอายุแคมเบรียน 4
หินช่วงอายุแคมเบรียน 4  เป็นช่วงที่ยังไม่มีชื่อของยุคแคมเบรียน และเป็นหินช่วงอายุตอนปลายของหินสมัยแคมเบรียน 2 โดยอยู่ต่อจากหินช่วงอายุแคมเบรียน 3 และอยู่ต่ำกว่าช่วงอายุอูลิวอัน ขอบเขตล่างยังไม่ได้รับการกำหนดอย่างเป็นทางการโดยคณะกรรมการการลำดับชั้นหินสากล ข้อเสนอหนึ่งคือการปรากฏตัวครั้งแรกของไทรโลไบต์สองสกุล ได้แก่ โอลเลเนลลุส (Olenellus) หรือ เรดลิเคีย (Redlichia) ข้อเสนออีกประการหนึ่งคือการปรากฏตัวครั้งแรกของไทรโลไบต์สปีชีส์อาร์ทริโคเซฟาลุส เชาเวอูอี (Arthricocephalus chauveaui) ข้อเสนอทั้งสองนี้จะกำหนดขอบเขตล่างไว้ใกล้เคียงกับ  ล้านปีก่อน ขอบเขตบนสอดคล้องกับจุดเริ่มต้นของช่วงอายุอูลิวอัน

การตั้งชื่อ
คณะกรรมการการลำดับชั้นหินสากลยังไม่ได้กำหนดชื่ออย่างเป็นทางการสำหรับหินช่วงอายุที่สี่ของยุคแคมเบรียน ในขณะที่ตามการเรียกชื่อที่ใช้กันอย่างแพร่หลายในระบบไซบีเรียนหินช่วงอายุ 4 จะทับซ้อนกับบางส่วนของช่วงโบโตเมียน (Botomian) และโทโยเนียน (Toyonian)

การลำดับชั้นหินตามชีวภาพ
การเริ่มต้นของหินช่วงอายุแคมเบรียน 4 ได้รับการเชื่อมโยงเบื้องต้นกับฐานของหินช่วงอายุสัตวชาติเลโอเนียน (Leonian faunal stage) ของยุโรปและฐานของช่วงอายุสัตวชาติตู้ยุนเนียน (Duyunian faunal stage) ของจีนตอนใต้

ในหินช่วงอายุแคมเบรียน 4 มีวงศ์ของไทรโลไบต์สามวงศ์ที่แพร่หลายได้แก่ วงศ์โอลเลเนลลุส วงศ์เรดลิชิอิด และวงศ์พาราดอกซิเดด ที่ขอบเขตระหว่างหินช่วงอายุแคมเบรียน 4 กับช่วงอายุอูลิวอัน ได้เกิดการสูญพันธุ์ครั้งใหญ่ครั้งแรกของไทรโลไบต์ ซึ่งเรียกว่าขอบเขตโอลเลเนลลิดไบโอเมียร์ (Olenellid Biomere boundary) โดยเฉพาะอย่างยิ่งไทรโลไบต์ในวงศ์โอลเลเนลลุสในลอเรนเทียและวงศ์เรดลิชิอิดในจีนตอนใต้ได้สูญพันธุ์ไป

การอ้างอิง

แหล่งข้อมูลอื่น
# จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดพัทลุง พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 
 ผลการเลือกตั้งแบบบัญชีรายชื่อ (รวมทั้งจังหวัดพัทลุง) 
พรรค คะแนนเสียง  จน.  %  ประชาธิปัตย์  179,391  64.89%  ไทยรักไทย  77,556  28.05% อื่น ๆ  19,520  7.06% ผลรวม  276,467  100.00% 

 ผลการเลือกตั้งแบบบัญชีรายชื่อ 
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดพัทลุง

! colspan=2 | พรรค
! คะแนนเสียง
! ร้อยละ

|-
| bgcolor="" |
| align="left" | ชาติไทย (1)
| 2,676
| 0.97

|-
| bgcolor="" |
| align="left" |กิจสังคม (2)
| 227
| 0.08

|-
| bgcolor="E9E9E9" |
| align="left" |พัฒนาชาติไทย (3)
| 629
| 0.23

|-
| bgcolor="" |
| align="left" |ประชาธิปัตย์ (4)
| 179,391
| 64.89

|-
| bgcolor="E9E9E9" |
| align="left" |ประชาชนไทย (5)
| 320
| 0.12

|-
| bgcolor="E9E9E9" |
| align="left" |คนขอปลดหนี้ (6)
| 744
| 0.27

|-
| bgcolor="E9E9E9" |
| align="left" |ธรรมชาติไทย (7)
| 215
| 0.08

|-
| bgcolor="E9E9E9" |
| align="left" |แผ่นดินไทย (8)
| 367
| 0.13

|-
| bgcolor="" |
| align="left" |ไทยรักไทย (9)
| 77,556
| 28.05

|-
| bgcolor="E9E9E9" |
| align="left" |ความหวังใหม่ (10)
| 315
| 0.11

|-
| bgcolor="" |
| align="left" |มหาชน (11)
| 4,585
| 1.66

|-
| bgcolor="" |
| align="left" |ประชากรไทย (12)
| 162
| 0.06

|-
| bgcolor="E9E9E9" |
| align="left" |ไทยช่วยไทย (13)
| 329
| 0.12

|-
| bgcolor="E9E9E9" |
| align="left" |แรงงาน (14)
| 5,053
| 1.83

|-
| bgcolor="E9E9E9" |
| align="left" |ชาติประชาธิปไตย (15)
| 1,900
| 0.69

|-
| bgcolor="E9E9E9" |
| align="left" |กสิกรไทย (16)
| 91
| 0.03

|-
| bgcolor="E9E9E9" |
| align="left" |ทางเลือกที่สาม (17)
| 82
| 0.03

|-
| bgcolor="E9E9E9" |
| align="left" |รักษ์ถิ่นไทย (18)
| 132
| 0.05

|-
| bgcolor="E9E9E9" |
| align="left" |พลังเกษตรกร (19)
| 1,568
| 0.57

|-
| bgcolor="E9E9E9" |
| align="left" |พลังประชาชน (20)
| 125
| 0.05

|-
| colspan="4" bgcolor="#E9E9E9"|
|-
|align=left colspan=2|บัตรดี
| 276,467
| 96.75

|-
|align=left colspan=2|บัตรเสีย
| 6,917
| 2.42

|-
|align=left colspan=2|ไม่ประสงค์ลงคะแนน
| 2,356
| 0.82

|-
|align=left colspan=2|ผู้มาใช้สิทธิ์เลือกตั้ง
| 285,740
| 78.86

|-
|align=left colspan=2|ผู้มีสิทธิ์เลือกตั้ง
| 363,263
| 100.00
|}

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองพัทลุง และอำเภอเขาชัยสน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอควนขนุน อำเภอป่าพะยอม อำเภอศรีบรรพต กิ่งอำเภอศรีนครินทร์ และอำเภอกงหรา (เฉพาะตำบลชะรัด และตำบลสมหวัง)

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอปากพะยูน อำเภอป่าบอน อำเภอบางแก้ว อำเภอตะโหมด และอำเภอกงหรา (ยกเว้นตำบลชะรัด และตำบลสมหวัง)
# Wulong bohaiensis
Wulong (หมายถึง "มังกรเต้น") เป็นสกุลของไดโนเสาร์ dromaeosaurid ประเภท microraptorine จากหมวดหินจิ่วฝัวถังของจีนยุคครีเทเชียสตอนต้น (Aptian) โดยมีชนิดเดียวชื่อ Wulong bohaiensis ซากโครงกระดูกซึ่งรวมถึงขนที่เก็บรักษาไว้ เป็นไดโนเสาร์ในช่วงวัยรุ่น
 
 การค้นพบ 
thumb|left|Diagram of the preserved plumage
ชาวนาค้นพบตัวอย่างต้นแบบแรก Wulong DNHM D2933 ในชั้นหมวดหินจิ่วฝัวถัง (พื้นที่ Shangheshou) ที่อุดมไปด้วยฟอสซิลในเฉาหยาง มณฑลเหลียวหนิง ประเทศจีน ฟอสซิลดังกล่าวประกอบด้วยตัวอย่างชนิดที่มีข้อต่อครบถ้วนและขนนกที่ผ่านการรักษาไว้ จัดแสดงอยู่ที่พิพิธภัณฑ์ประวัติศาสตร์ธรรมชาติต้าเหลียนในมณฑลเหลียวหนิง ใน ค.ศ. 2014 Ashley William Poust วิเคราะห์โครงกระดูกแล้วตั้งชื่อในวิทยานิพนธ์ว่า "Wulong bohaiensis" ชื่อนี้ยังคงเป็น nomen ex dissertatione ที่ไม่รับรอง
 
ใน ค.ศ. 2020 Poust ร่วมกับ David Varricchio อดีตที่ปรึกษาจากมหาวิทยาลัยมอนแทนาสเตตกับ Gao Chunling, Wu Jianlin, และ Zhang Fengjiao เหล่านักบรรพชีวินวิทยาจากต้าเหลียน ตั้งชื่อที่รับรองและระบุชนิดต้นแบบเป็น Wulong bohaiensis ชื่อสกุล "Wulong" มาจากภาษาจีนว่า 舞, wǔ หมายถึง "การเต้น" ที่สื่อถึง "ท่าทางร่าเริงและเครื่องขนที่คล่องแคล่ว" ของตัวอย่างชนิด กับ 龍/龙, lóng หมายถึง "มังกร" ชื่อเฉพาะ "bohaiensis" สื่อถึงพิพิธภัณฑ์ที่บรรจุตัวอย่างชนิด ตั้งอยู่ใกล้ช่องแคบปั๋วไห่ (渤海, Bó Hǎi)
 
 การจัดอันดับ 
Poust et al. (2020) ฟื้นคืนสถานะ Wulong เป็นสมาชิก microraptorine ของ Dromaeosauridae ในฐานะสายพันธุ์เป็นพี่น้องกัน (sister taxon) ของ Sinornithosaurus ที่มีอายุค่อนข้างนานกว่าจากหมวดหินอี้เซี่ยน ผลการวิเคราะห์วิวัฒนาการชาติพันธุ์แสดงในแผนภาพวิวัฒนาการชาติพันธุ์ข้างล่างนี้:
 

 
 อ้างอิง
# เซกเวย์
เซกเวย์  เป็นอุปกรณ์เคลื่อนย้ายส่วนบุคคลสองล้อที่ทรงตัวได้เอง ประดิษฐ์โดยดีน คาเมน (Dean Kamen) เป็นเครื่องหมายการค้าจดทะเบียนของบริษัทเซกเวย์ เปิดตัวสู่ตลาดในปี ค.ศ. 2001 ในชื่อ เซกเวย์ เอชที (Segway HT) ต่อมาเปลี่ยนชื่อเป็น เซกเวย์ พีที (Segway PT) โดย HT เป็นอักษรย่อของ "human transporter" (เครื่องเคลื่อนย้ายมนุษย์) PT เป็นอักษรย่อของ "personal transporter" (เครื่องเคลื่อนย้ายส่วนบุคคล)
 
ไนน์บอต (Ninebot) บริษัทสตาร์ตอัพคู่แข่งด้วยหุ่นยนต์เคลื่อนย้านที่มีฐานในกรุงปักกิ่งได้เข้าซื้อกิจการของบริษัทเซกเวย์ในเดือนเมษายน ค.ศ. 2015 ทำให้บริษัทได้ขยายขอบเขตให้ครอบคลุมถึงอุปกรณ์เคลื่อนย้านอื่น ๆ  ในเดือนมิถุนายน ค.ศ. 2020 บริษัทประกาศว่าจะไม่มีการผลิตเซกเวย์ พีทีอีกต่อไป
# สมัยเมียวลิงเจียน
สมัยเมียวลิงเจียน  เป็นหินสมัยที่สามของยุคแคมเบรียน และได้รับการตั้งชื่ออย่างเป็นทางการในปี 2561 มีช่วงระยะเวลาตั้งแต่ประมาณ  ถึง  ล้านปีก่อน และแบ่งออกเป็น 3 หินช่วงอายุตามลำดับดังนี้ อูลิวอัน ดรูเมียน และกูจางเจียน สมัยเมียวลิงเจียนนั้นอยู่ถัดจากหินสมัยแคมเบรียน 2 ที่ยังไม่ได้ตั้งชื่อ และตามด้วยหินสมัยฝูหรงเจียน

ชื่อเมียวลิงเจียน มาจากเทือกเขาเมียวหลิงในมณฑลกุ้ยโจวตะวันออกเฉียงใต้ของประเทศจีน

 นิยาม 
มีการเสนอการใช้ซากดึกดำบรรพ์และชั้นหินแบบฉบับหลายครั้งก่อนที่จะมีการให้การรับรองอย่างเป็นทางการในปี 2561 ซากดึกดำบรรพ์ที่เป็นเครื่องหมายที่มีแนวโน้มดีที่สุดได้รับการพิจารณาให้เป็นการปรากฏขึ้นครั้งแรกของสิ่งมีชีวิตในกลุ่มไทรโลไบต์สปีชีส์โอวาโตรีคโตคารา กรานูลาตา (Ovatoryctocara granulata) หรือออรีคโตเซฟาลัส อินดิคัส (Oryctocephalus indicus) ซึ่งทั้งสองชนิดมีอายุใกล้เคียงกันประมาณ  ล้านปีก่อน หลังจากการพิจารณา การปรากฏขึ้นครั้งแรกของออรีคโตเซฟาลัส อินดิคัส ได้ถูกเลือกเป็นเครื่องหมายขอบเขตล่าง และจุด GSSP ถูกวางไว้ในหมวดหินคายหลี อู่หลิว-เจิ้งเจียหยาน มณฑลกุ้ยโจว ประเทศจีน

ขอบเขตระหว่างเมียวลิงเจียนและฟูหรงเจียนมีคำนิยามเดียวกันกับหินช่วงอายุไผเบียน โดยมีการกำหนดเป็นการปรากฏขึ้นครั้งแรกของกลิปตาโนสตุส เรติคูเลตุส (Glyptagnostus reticulatus) ประมาณ  ล้านปีก่อน

การแบ่งย่อย
สมัยเมียวลิงเจียนแบ่งออกได้เป็นดังนี้

 สมัย / หินสมัย ช่วงอายุ / หินช่วงอายุ ขอบล่างของช่วงอายุ (ล้านปีก่อน) ฝูหรงเจียน หินช่วงอายุ 10  เจียงชานเนียน  ไผเบียน  เมียวลิงเจียน กูจางเจียน  ดรูเมียน  อูลิวอัน  หินสมัย 2 หินช่วงอายุ 4  หินช่วงอายุ 3 

หินช่วงอายุออร์เดียน (Ordian stage) ซึ่งใช้ในมาตราการลำดับชั้นหินตามอายุกาลของออสเตรเลีย เดิมถูกกำหนดให้เป็นขั้นต่ำสุดของหินสมัยเมียวลิงเจียน แต่มีความเป็นไปได้ว่าอาจอยู่ในตอนบนของหินสมัย 2 จนถึงปี 2567 ฐานของหินช่วงอายุออร์เดียนยังไม่ได้ถูกกำหนดขึ้น

 เหตุการณ์สำคัญ 
ในช่วงเปลี่ยนผ่านระหว่างหินสมัยแคมเบรียน 2 และเมียวลิงเจียน ได้เกิดการสูญพันธุ์ครั้งใหญ่ของไทรโลไบต์ครั้งแรก ซึ่งรู้จักกันในชื่อ ขอบเขตโอลเลเนลลิดไบโอเมียร์ (Olenellid Biomere boundary) โดยเฉพาะไทรโลไบต์ในวงศ์โอลเลเนลลุสและเรดลิเคีย ได้สูญพันธุ์ในลอเรนเทียและจีนใต้ ตามลำดับ ไทรโลไบต์ชนิดออรีคโตเซฟาลัส อินดิคัส (O. indicus) ได้ปรากฏขึ้นครั้งแรกหลังจากการสูญพันธุ์ครั้งใหญ่ครั้งนี้ และในพื้นที่ที่ไม่พบซากดึกดำบรรพ์ของออรีคโตเซฟาลัส อินดิคัส การกำหนดช่วงเปลี่ยนผ่านระหว่างหินสมัยแคมเบรียน 2 และเมียวลิงเจียนจะถูกกำหนดโดยข้อมูลการลำดับชั้นหินตามเคมี

 บรรพชีวินวิทยา 
แกรพโตไลต์ชนิดอยู่ก้นท้องน้ำได้กระจายตัวอย่างกว้างขวางในสมัยเมียวลิงเจียน อาณานิคมของวงศ์แรบโดพลูริดา (Rhabdopleuridae) ซึ่งหุ้มด้วยเปลือกแข็งและอาณานิคมที่เติบโตในลักษณะแตกกิ่งก้านยืนตรงของวงศ์ดิเทโคเดนดริเด (Dithecodendridae) ได้วิวัฒนาการขึ้นตั้งแต่ช่วงต้นของสมัยเมียวลิงเจียน สกุลแกรพโตไลต์ที่พบมากที่สุดในช่วงอายุอูลิวอันคือ สฟีโนเซียม (Sphenoecium) ซึ่งมีอาณานิคมที่แข็งแรงถูกพบทั่วโลก

การอ้างอิง

 แหล่งข้อมูลอื่น 
 
 

 
*03
หมวดหมู่:สมัยทางธรณีวิทยา
# เปา บิกตอร์
เปา บิกตอร์ เดลกาโด   (เกิด 26 พฤศจิกายน 2001) เป็นนักฟุตบอลชาวสเปน เล่นให้กับสโมสรบาร์เซโลนาในลาลิกา ในตำแหน่งกองหน้า เขาสามารถเล่นในตำแหน่งปีกขวาได้

สโมสรอาชีพ
เกิดที่ซังต์กูกัตดัลบัลเยส, บาร์เซโลนา, กาตาลุญญา, บิกตอร์เข้าร่วมทีมเยาวชนของฌิโรนาในปี 2018 จากซาบาเดล ในวันที่ 20 กรกฎาคม 2020 ก่อนที่เขาจะได้โอกาสลงเล่นให้ทีมสำรอง เขาลงเล่นให้ทีมชุดใหญ่ ด้วยการลงมาเล่นเป็นตัวสำรองในครึ่งหลังโดยลงมาเล่ยนแทนไฆโร อิซเกียร์โด ในเกมเยือน เซกุนดาดิบิซิออน โดยแพ้ให้กับอาเด อัลกอร์กอนไป 0–2

ในวันที่ 29 สิงหาคม 2022 บิกตอร์และเพื่อนร่วมทีมของเขาอาเล็กซ์ ซาลา ถูกปล่อยแบบยืมตัวไปให้ทีมใน ปริเมราเฟเดราซิออน ซาบาเดล เป็นเวลา 1 ปี ในวันที่ 17 สิงหาคม 2023 หลังจากทำประตูได้ 7 ประตูและ 6 แอสซิสต์ ช่วยให้ทีมยังคงอยู่ในลีก3 เขาต่อสัญญาไปจนถึงปี 2025 และถูกปล่อยแบบยืมตัวให้กับทีมร่วมลีกบาร์เซโลนาอัตเลติก ในวันที่ 24 กรกฎาคม 2024 เขาย้ายเข้าร่วมทีมบาร์เซโลนาอย่างถาว เซ็นสัญญากับทีมจนถึงปี 2029

ชีวิตส่วนตัว
เปา บิกตอร์เป็นพี่ชายของแบ็คซ้ายของทีมบาร์เซโลนา Juvenil B กิลเยม บิกตอร์

สถิติอาชีพ
สโมสร

+ จำนวนนัดที่ลงเล่นและประตู จำแนกตามสโมสร ฤดูกาล และรายการการแข่งขันสโมสรฤดูกาลลีกฟุตบอลถ้วยอื่น ๆรวมlดิวิชั่นนัดประตูนัดประตูนัดประตูนัดประตูฌิโรนา2019–20เซกุนดาดิบิซิออน100000102020–21703000100รวม803000110ฌิโรนา เบ2020–21เตร์เซราดิบิซิออน146–101562021–22เตร์เซราดิบิซิออน เอร์เรเฟฟ318–20338รวม451400304814ซาบาเดล (ยืม)2022–23ปริเมราเฟเดราซิออน3670000367บาร์เซโลนา เบ (ยืม)2023–243518–423920รวมทั้งหมด12439307212741
# วันเดอร์แลนด์ (ภาพยนตร์ พ.ศ. 2567)
วันเดอร์แลนด์  เป็นภาพยนตร์ดราม่าโรแมนติกแนววิทยาศาสตร์ของเกาหลีใต้ในปี 2024 เขียนบทและกำกับโดย คิม แท-ยง นำแสดงโดย ทัง เหวย, แพ ซู-จี, พัก โบ-ก็อม และช็อง ยู-มี เป็นเรื่องราวเกี่ยวกับการกลับมารวมตัวกับสมาชิกครอบครัวหรือคนรักที่จากไปผ่านวิดีโอคอล ภาพยนตร์เรื่องนี้เข้าฉายในโรงภาพยนตร์เมื่อวันที่ 5 มิถุนายน 2024

 เรื่องย่อ 
วันเดอร์แลนด์ คือปัญญาประดิษฐ์ที่ช่วยให้ผู้คนสามารถสื่อสารกับคนรักที่จากไปแล้วผ่านการวิดีโอคอลจำลอง จองอิน ซึ่งเป็นพนักงานต้อนรับบนเครื่องบิน ขอพบกับแทจู แฟนหนุ่มของเธอที่อยู่ในอาการโคม่า ในขณะที่ไป่หลี่เข้าร่วมบริการนี้เพื่อที่จะได้พูดคุยกับลูกสาวของเธอแม้ว่าเธอจะเสียชีวิตไปแล้วก็ตาม

นักแสดง
นักแสดงหลัก
 ทัง เหวย รับบท ไป๋ ลี่
 เบ ซูจี รับบท จองอิน
 พัก โบ-ก็อม รับบท แทจู
 ช็อง ยู-มี รับบท แฮริ
 ชเว อู-ชิก รับบท ฮย็อนซู

นักแสดงสมทย
 นิน่า ปอว์ รับบท แม่ของไป๋ ลี่
 ซอง บยอง-ซุก รับบท ซง จอง-รัน
 ชเว อู-ซ็อง รับบท อี ยอง-ซิก
 ทัง จุน-ซัง รับบท ชเว จิน-กู หลานของจองรัน
 อี ออล รับบท พ่อของแฮริ
 คัง แอซิม รับบท แม่ของแฮริ
 จอน ซู-จี รับบท เพื่อนร่วมงานของจองอิน
 ดาร์ซี่ พาเคอ รับบท แดนนี่

นักแสดงรับเชิญพิเศษ
 กง ยู รับบท ซองจุน
 คิม ซอง-รยอง รับบท แม่ของฮย็อนซู

การผลิต
การพัฒนา
โปรเจกต์นี้เริ่มต้นขึ้นในเดือนมิถุนายน 2019 คิม แท-ยง ซึ่งเป็นผู้เขียนบทภาพยนตร์ กำกับภาพยนตร์หลังจากที่ไม่ได้ทำการกำกับมานาน 9 ปี ภาพยนตร์เรื่องล่าสุดที่เขากำกับคือ Late Autumn ในปี 2010

การคัดเลือกนักแสดง
ในวันที่ 26 มิถุนายน 2019 แพ ซู-จี ได้รับข้อเสนอให้ปรากฏตัวในภาพยนตร์ ในวันที่ 2 กรกฎาคม 2019 ต้นสังกัดของ ชเว อู-ชิก รายงานว่าพวกเขากำลังพิจารณาข้อเสนอการปรากฏตัวในภาพยนตร์เรื่องนี้ในเชิงบวก  ในวันที่ 25 กันยายน 2019 ต้นสังกัดของ พัก โบ-ก็อม Blossom Entertainment รายงานว่าพวกเขากำลังพิจารณาข้อเสนอการปรากฏตัวในภาพยนตร์เรื่องนี้ ในเดือนสิงหาคม 2019 ตัวแทนจากทีมผู้ผลิตรายงานว่า ทัง เหวย กำลังพิจารณาข้อเสนอบทนำในภาพยนตร์ของสามีของเธอ ในวันที่ 11 พฤศจิกายน 2019 รายงานว่า ช็อง ยู-มี ได้เข้าร่วมการคัดเลือกนักแสดงของภาพยนตร์ ในวันที่ 11 มีนาคม 2020 รายงานว่า กง ยู กำลังพิจารณาบทบาทของสามีของทัง เหวย

การถ่ายทำ
การถ่ายภาพยนตร์ฉากสำคัญ เริ่มขึ้นในเดือนเมษายน 2020 ในเดือนกรกฎาคม 2020 ภาพยนตร์ถูกถ่ายทำในสตูดิโอใน พาจู, จังหวัดคย็องกี และ ช็อนจู การถ่ายทำเสร็จสิ้นในเดือนกันยายน 2020 ยกเว้นบางฉากที่มี ทัง เหวย ซึ่งยังไม่ได้ถ่ายทำ และมีกำหนดการถ่ายทำในเดือนมกราคม 2021

การออกฉาย
เมื่อวันที่ 22 ตุลาคม 2020 ผู้จัดจำหน่าย Acemaker Movieworks และ เน็ตฟลิกซ์ ได้บรรลุข้อตกลงว่าภาพยนตร์เรื่องนี้จะออกฉายทั่วโลกโดย เน็ตฟลิกซ์ ยกเว้นในเกาหลีใต้และจีน เน็ตฟลิกซ์ เปิดเผยว่าพวกเขาได้เริ่มเจรจากับ Acemaker เพื่อการเผยแพร่ในต่างประเทศตั้งแต่เริ่มต้นการถ่ายทำ หลังจากการเจรจาที่ยาวนาน Acemaker ตกลงทำสัญญากับ เน็ตฟลิกซ์ โดยคิดเป็นค่าใช้จ่ายในการผลิตหลังการถ่ายทำประมาณ 30% ภาพยนตร์เรื่องนี้มีแผนจะออกฉายบน เน็ตฟลิกซ์

วันเดอร์แลนด์ ออกฉายในโรงภาพยนตร์ในเกาหลีใต้เมื่อวันที่ 5 มิถุนายน 2024

วันเดอร์แลนด์ ออกฉายบน เน็ตฟลิกซ์ เมื่อวันที่ 26 กรกฎาคม 2024

การตอบรับ
ภาพยนตร์ออกฉายเมื่อวันที่ 5 มิถุนายน 2024 บน 1,165 โรง ภาพยนตร์เปิดตัวเป็นอันดับหนึ่งในบ็อกซ์ออฟฟิศเกาหลีด้วยยอดขายตั๋ว 94,777 ใบ และรายได้รวม 615,180 ดอลลาร์สหรัฐ ภาพยนตร์ยังคงครองอันดับหนึ่งต่อไปอีก 3 วัน

ณ วันที่ 19 กรกฎาคม 2024 ภาพยนตร์ทำรายได้รวม  จากยอดขายตั๋ว 625,348 ใบ
# ไหตี่เลา
บริษัท ไหตี่เลา อินเตอร์เนชันแนล โฮลดิ้ง จำกัด  หรือชื่อทางการค้าว่า ไหตี่เลา  เป็นเครือหม้อไฟจีนที่มีชื่อเสียงในด้านนวัตกรรมอุตสาหกรรมและระบบอัตโนมัติที่ใช้หุ่นยนต์ ก่อตั้งที่เจี่ยนหยาง มณฑลเสฉวนใน ค.ศ. 1994 แล้วเติบโตเป็นเครือหม้อไฟที่ใหญ่ที่สุดในประเทศจีน โดยเฉพาะในด้านการบริการที่เอาใจใส่ ภัตตาคารดำเนินกิจการภายใต้ชื่อ หม้อไฟไหตี่เลา  ณ ค.ศ. 2022 ไหตี่เลามีภัตตาคารประมาณ 1,300 แห่งในจีน ฮ่องกง มาเก๊า และ Super Hi International ฝ่ายต่างประเทศที่มีสาขาทั้งหมด 97 แห่งทั่วโลก เช่น สิงคโปร์ ไทย ไต้หวัน มาเลเซีย เกาหลีใต้ ญี่ปุ่น ออสเตรเลีย สหราชอาณาจักร แคนาดา และสหรัฐ [บริษัททำรายได้ต่อปีประมาณการที่มากกว่า 10,000 ล้านเหรินหมินปี้

 ศัพทมูลวิทยา 
ในภาษาจีนกลาง ไหตี่เลา สามารถแปลได้ว่า การประมงทะเลน้ำลึก หรือตรงตัวว่า "การตักก้นมหาสมุทร" ต้นตอคำนี้มาจากภาษิตจีนว่า ไหตี่เลาเยฺว่ (海底捞月, hǎidǐlāoyuè, แปล. "ตกปลาเพื่อจันทรา") เป็นอุปมาที่หมายถึง ความพยายามที่สิ้นหวัง สำนวนนี้เดิมมีที่มาจากบทกวีพุทธศาสนาชื่อ เจิ้งเต้าเกอ (证道歌) ผู้เล่นไพ่นกกระจอกก็ใช้คำนี้สื่อถึงสถานการณ์ที่พบได้ยากหรือโชคดีเมื่อผู้เล่นชนะด้วยไพ่ตัวสุดท้าย

 ประวัติ
# จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดกาญจนบุรี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)ข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย, อำเภอเลาขวัญ, กิ่งอำเภอด่านมะขามเตี้ย และกิ่งอำเภอหนองปรือ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง, อำเภอท่ามะกา และกิ่งอำเภอห้วยกระเจา
# จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดกาญจนบุรี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย, อำเภอเลาขวัญ, กิ่งอำเภอด่านมะขามเตี้ย และกิ่งอำเภอหนองปรือ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง และอำเภอท่ามะกา
# ยูริเอะ อิโงมะ
เป็นนักพากย์ชาวญี่ปุ่น สังกัด 81 Produce เธอเริ่มต้นอาชีพนักพากย์ในปี พ.ศ. 2564 และในปี พ.ศ. 2566 เธอได้เล่นบทบาทหลักครั้งแรกในฐานะ โฮชิโนะ รูบี้ ในซีรีส์อนิเมะโทรทัศน์เรื่อง เกิดใหม่เป็นลูกโอชิ

ประวัติ
อิโงมะเกิดที่ จังหวัดโทจิงิ เธอเริ่มสนใจการแสดงครั้งแรกเมื่อเธออยู่ชั้นประถมศึกษาปีที่ 2 หลังจากที่เธอได้ชมละครที่นักเรียนชั้นประถมศึกษาปีที่ 6 แสดง เธออยากจะแสดงเช่นกันเมื่อขึ้นชั้นประถมศึกษาปีที่ 6 และเมื่อเธอสามารถทำได้ เธอก็ตระหนักว่าการแสดงเป็นเรื่องสนุกสำหรับเธอ เมื่อเธอโตขึ้น เธอเริ่มสนใจที่จะทำงานที่เกี่ยวข้องกับการแสดงมากขึ้น แรงบันดาลใจอีกประการหนึ่งคือความหลงใหลที่เธอมีต่อผลงานของดิสนีย์ ซึ่งได้รับแรงหนุนจากการไปเที่ยวโตเกียวดิสนีย์แลนด์กับครอบครัวทุกปี มันถึงจุดที่เธอคิดว่า มิกกี้ เมาส์ เป็นที่ปรึกษา และ วอลต์ ดิสนีย์ เป็นคนที่เธอเคารพ

เนื่องจากความหลงใหลในผลงานของดิสนีย์ ทำให้ในที่สุด อิโงมะจึงตัดสินใจประกอบอาชีพนักพากย์ เธอสมัครเข้าเรียนที่โรงเรียนอาชีวศึกษาสามวันหลังจากตัดสินใจ เธอสามารถจ่ายค่าเล่าเรียนของตัวเองได้จากเงินเดือนที่เธอได้รับจากงานพาร์ทไทม์ หลังจากออดิชั่นในมหาวิทยาลัย อิโงมะก็ได้เข้าร่วมสังกัด 81 Produce และเริ่มต้นอาชีพการงานในปี พ.ศ. 2564

บทบาทหลักครั้งแรกของอิโงมะ คือการรับบทเป็น โฮชิโนะ รูบี้ ในซีรีส์อนิเมะโทรทัศน์เรื่อง เกิดใหม่เป็นลูกโอชิ มันเป็นอนิเมะเรื่องแรกที่เธอเคยออดิชั่น โดยเฉพาะอย่างยิ่งที่เธออยากเล่นเป็นรูบี้ เนื่องจากเธอเป็นแฟนตัวยงของมังงะเรื่องต้นฉบับ ระหว่างการออดิชั่น อากะ อากาซากะ ผู้เขียนมังงะและคนอื่น ๆ บอกเธอว่า "รูบี้ตัวจริงมาถึงแล้ว" นอกจากการพากย์เสียงรูบี้แล้ว เธอยังร้องเพลงประกอบตัวละครในฐานะส่วนหนึ่งของวงไอดอลในเรื่องอย่าง บี โคมาจิ อีกด้วย

ในเดือนเมษายน พ.ศ. 2566 อิโงมะเริ่มจัดรายการวิทยุประจำสัปดาห์บนเครือข่าย Nippon Cultural Broadcasting  โดยทำหน้าที่เป็นหนึ่งในพิธีกรของรายการ A&G NEXT STEP HOOOOPE!

ในเดือนมีนาคม พ.ศ. 2567 อิโงมะเป็นหนึ่งในผู้รับรางวัลนักพากย์หน้าใหม่ยอดเยี่ยมในงาน เซยูอะวอดส์ ครั้งที่ 18

ผลงานพากย์
อนิเมะ
พ.ศ. 2565
สงครามเกมไพ่ King Max – นักเรียน B
คุณชิกิโมริไม่ได้น่ารักแค่อย่างเดียวนะ – Shopper
Megaton Musashi – Operator

พ.ศ. 2566
เกิดใหม่เป็นลูกโอชิ – โฮชิโนะ รูบี้

พ.ศ. 2567
ชินจิได โนะ โทบิระ – ชิมะ

พ.ศ. 2568
รักรักรักรักรักเธอหมดหัวใจจากแฟนสาว 100 คน – Newbie Idol
ทวินส์ ฮินาฮิมะ – ฮินานะ
เมื่อ XX ของวาตาริคุงถึงคราวอวสาน – ยูคาริ อิชิฮาระ

วิดีโอเกม
พ.ศ. 2567
Azur Lane – USS Halford
Lilja to Natsuka no Junpaku na Uso – Natsuka Utsugi
D4DJ – Eimi Azai
# จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดกาญจนบุรี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย, อำเภอเลาขวัญ และกิ่งอำเภอด่านมะขามเตี้ย

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง และอำเภอท่ามะกา
# โอลิมปิกฤดูหนาว 2034
โอลิมปิกฤดูหนาว 2034 หรือชื่ออย่างเป็นทางการว่า โอลิมปิกฤดูหนาวครั้งที่ 27 และมีชื่อเรียกว่า ซอลต์เลกซิตียูทาห์ 2034, เป็นการแข่งขันกีฬาหลายประเภทระดับนานาชาติที่กำลังจะมีขึ้น โดยมีกำหนดจัดขึ้นในเขตมหานครซอลต์เลกซิตีของยูทาห์ ในสหรัฐ ระหว่างวันที่ 10–26 กุมภาพันธ์ ค.ศ. 2034 การเสนอตัวเป็นเจ้าภาพระหว่างซอลต์เลกซิตีและยูทาห์ได้รับเลือกในการประชุมครั้งที่ 142 ของคณะกรรมการโอลิมปิกสากล (IOC) ในปารีส เมื่อวันที่ 24 กรกฎาคม ค.ศ. 2024 สองวันก่อนการเริ่มต้นโอลิมปิกฤดูร้อน 2024

โอลิมปิกฤดูหนาวครั้งนี้ถือเป็นโอลิมปิกฤดูหนาวครั้งที่ 5 และเป็นโอลิมปิกครั้งที่ 10 ที่สหรัฐเป็นเจ้าภาพ ก่อนหน้านี้ ซอลต์เลกซิตี้เคยเป็นเจ้าภาพจัดโอลิมปิกฤดูหนาว 2002 มาแล้ว

 หมายเหตุ
# จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดกาญจนบุรี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย และอำเภอเลาขวัญ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง และอำเภอท่ามะกา
# คู่รักนักไต่ฟ้า
คู่รักนักไต่ฟ้า เป็นภาพยนตร์สารคดีอเมริกันปี 2024 กำกับโดยเจฟฟ์ ซิมบัลลิสต์ และร่วมกำกับโดย มาเรีย บูโคนินา และอำนวยการสร้างโดยซิมบัลลิสต์, บุคโคนินา, ทาเมียร์ อาร์ดอน และคริส สมิธ เรื่องรวมเกี่ยวกับการปีนตึกสูง โดยติดตามคู่รักชาวรัสเซีย อันเจลา นิโคเลาและอิวาน เบียร์คุส

 นักแสดง 
 อิวาน เบียร์คุส
 อันเจลา นิโคเลา

 เปิดตัว 
คู่รักนักไต่ฟ้า ได้รับการเปิดตัวครั้งแรกที่เทศกาลภาพยนตร์ซันแดนซ์ 2024  และไม่กี่วันถัดมา เน็ตฟลิกซ์ ได้ซื้อสิทธิจัดจำหน่ายภาพยนตร์สารคดีเรื่องนี้  ภาพยนตร์เรื่องนี้ออกฉายบน เน็ตฟลิกซ์ เมื่อวันที่ 19 กรกฎาคม 2024 

 การตอบรับ 
Rotten Tomatoes 

บทวิจารณ์โดย John Nugent ของนิตยสาร Empire โดยยกย่องความสามารถของภาพยนตร์เรื่องนี้ในการดึงดูดใจผู้ชม แต่ "ยังไม่ถึงจุดสูงสุดเท่าที่ควร" บทวิจารณ์ยังระบุด้วยว่าภาพยนตร์เรื่องนี้สามารถมองได้ว่าเป็นการโฆษณาNFTอันเป็นเอกลักษณ์ของคู่รักคู่นี้

Nell Minow จากเว็บไซต์ RogerEbert.com ให้คะแนนภาพยนตร์ 2 จาก 5 ดาว ให้คะแนนภาพยนตร์เรื่องนี้ 2 ดาวจาก 5 ดาว โดยกล่าวว่าการไต่ระดับขึ้นนั้นเป็นเพียงการแสดงละคร และตัวเอก "เห็นแก่ตัวโดยสิ้นเชิง"